Diari Oficial de la Generalitat Valenciana


Sumari del DOGV 3595, del 01-10-1999 (1999/8232)

DECRET 149/1999, de 17 de setembre, del Govern Valencià, pel qual es crea l'Institut d'Educació Secundària en la Pobla de Vallbona.
-----------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc/d/1999/09/17/149/dof/vci/html**

### Dades del document

Número de DOGV
:   3595

Data del DOGV
:   01-10-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/8232


Data del document
:   17-09-1999

Organisme emissor
:   Conselleria de Cultura, Educació i Ciència

Tipus de document
:   Decret

Descriptors 

:   * Pobla de Vallbona, la
    * ensenyament secundari

DECRET 149/1999, de 17 de setembre, del Govern Valencià, pel qual es crea l'Institut d'Educació Secundària en la Pobla de Vallbona. [1999/F8232]
  
Dels estudis efectuats per la Conselleria de Cultura, Educació i Ciència, es deriva la necessitat de dotar la Pobla de Vallbona d'un institut en el qual s'impartisquen els ensenyaments d'Educació Secundària establits en la Llei Orgànica 1/1990, d'Ordenació General del Sistema Educatiu.
  
Atenent les citades previsions, i en el marc de col·laboració establit en l'apartat tercer de la disposició addicional dèsset de la Llei Orgànica 1/1990, d'Ordenació General del Sistema Educatiu, i el Reial Decret 2.274/1993, de 22 de desembre, de Cooperació de les Corporacions Locals amb el Ministeri d'Educació i Ciència, d'aplicació supletòria en la Comunitat Valenciana, l'Ajuntament de la Pobla de Vallbona, en sessió plenària celebrada el 10 de setembre i 10 de novembre de 1996, va acordar cedir a la Generalitat Valenciana una parcel·la de 12.750 metres quadrats en la partida del Mas de Tous.
  
Després de la convocatòria prèvia del corresponent concurs públic per Resolució d'11 de març de 1998, del director general de Règim Econòmic, publicat en el Diari Oficial de la Generalitat Valenciana de 20 de març, s'adjudicaren les obres de construcció d'un nou edifici escolar per Resolució de 26 de juny de 1998.
  
L'edifici escolar s'ajusta a les exigències establides en el Reial Decret 1.004/1991, de 14 de juny, per qual s'establixen els requisits mínims dels centres que impartisquen ensenyaments de Règim General no Universitari i en l'Ordre de 15 de maig de 1992, de la Conselleria de Cultura, Educació i Ciència, per la qual s'aproven els programes de necessitats per a la redacció de projectes de construcció de centres d'Educació Infantil, Educació Primària, Educació Secundària Obligatòria i Educació Secundària Completa de titularitat de la Generalitat Valenciana.
  
Per això, conformement al que s'establix en l'article 17 de la Llei Orgànica 8/1985, de 3 de juliol, Reguladora del Dret a l'Educació, i en l'article 1 del Reglament Orgànic i Funcional dels Instituts d'Educació Secundària aprovat pel Decret 234/1997, de 2 de setembre, del Govern Valencià, a proposta de la Conselleria de Cultura, Educació i Ciència, i després de la deliberació prèvia del Govern Valencià, en la reunió del dia 17 de setembre de 1999,
  
DECRETE
  
Article únic
  
Es crea el següent centre docent:
  
Província: València.
  
Localitat: la Pobla de Vallbona.
  
Denominació: Institut d'Educació Secundària.
  
Codi: 65751923.
  
Titular: Generalitat Valenciana.
  
Domicili: c/ En Projecte, s/n.
  
Districte postal: 46816.
  
Composició: 12 unitats d'Educació Secundària Obligatòria, 6 de Batxillerat i 2 cicles formatius de Formació Professional Específica
  
Capacitat: 360 llocs escolars d'Educació Secundària Obligatòria, 210 de Batxillerat i 120 de cicles Formatius de Formació Professional Específica.
  
DISPOSICIÓ TRANSITÒRIA
  
Provisionalment, i mentre no es definisquen i aproven les plantilles tipus corresponents als centres d'Educació Secundària, la plantilla del centre creat estarà constituïda pels llocs de treball que determine la normativa vigent per als instituts de Batxillerat.
  
DISPOSICIÓ ADDICIONAL
  
El que s'establix en este decret s'inscriurà en el Registre de Centres Docents de la Comunitat Valenciana.
  
DISPOSICIONS FINALS
  
Primera
  
Es faculta el conseller de Cultura, Educació i Ciència perquè adopte les mesures necessàries per al compliment i desenrotllament d'allò establit en este decret, així com per a modificar, si cal, el domicili, la denominació i configuració del centre.
  
Segona
  
Este decret entrarà en vigor el dia de la seua publicació en el Diari Oficial de la Generalitat Valenciana. Això no obstant, els seus efectes s'entenen referits a l'1 de juliol de 1999.
  
València, 17 de setembre de 1999
  
El president de la Generalitat Valenciana,
  
EDUARDO ZAPLANA HERNÁNDEZ-SORO
  
El conseller de Cultura, Educació i Ciència,
  
MANUEL TARANCÓN FANDOS


Còpia Permalink ELI